— У летні перыяд плануем аздаравіць больш за 1000 дзяцей. З 1 чэрвеня ў лагерах з дзённым знаходжаннем на базе 17 устаноў адукацыі ўжо праходзяць аздараўленне 600 вучняў, працуюць профільныя лагеры, 90 выхаванцаў аздараўляюцца на базе спецыялізаванай дзіцяча-юнацкай спартыўнай школы алімпійскага рэзерву. Традыцыйным для раёна стала арганізацыя лагераў працы і адпачынку для падлеткаў на базе прадпрыемстваў раёна, працы па другаснай занятасці навучэнцаў у складзе рамонтных брыгад. Больш за 300 дзяцей і падлеткаў з чэрвеня па жнівень пройдуць аздараўленне ў кругласутачным лагеры на базе Бароўскай сярэдняй школы. Сумесна з ваеннай часцю 22313, РАУС, ІСН будзе арганізавана работа ваенна-патрыятычнага атрада для падлеткаў, якія стаяць на ўліку ў ІСН, знаходзяцца ў сацыяльна небяспечным становішчы.